Zhantas/Cleaned-Uzbek_Wikipedia huggingface dataset:
Mehboba Ahdyar

Mehboba Ahdyor, 1989-yilda Kobulda tugʻilgan„Athletes > Mehboba Ahdyar > Bio“ , NBC — afgʻon sportchisi. U 2008-yilda Pekinda boʻlib oʻtgan Yozgi Olimpiada oʻyinlarida Afgʻonistonni himoya qiladigan yagona ayol boʻlishi kerak edi va u yerda ayollar oʻrtasida 1500 metr va 3000 metrga yugurish boʻyicha yengil atletika boʻyicha qatnashishni rejalashtirgan edi„Afghan Womanʼs Olympic Dream“, National Geographic, March 17, 2008.

Ahdyarning oilasi Kobulning eng kambagʻal hududlaridan biridan g'ishtdan qurilgan oddiy uyda juda nochor holda kun kechirishgan„Afghan Woman Runs Toward Olympics Despite Jeers, Potential Danger“, Associated Press, March 16, 2008. Keyinchalik xabar qilinishicha, Mehboba 1500 metrga taxminan 4 daqiqa:50 soniya vaqtda yetib kelgan. Ahdyor Afgʻonistondagi musobaqalarda gʻolib chiqqan, ammo Olimpiada uning vatanidan tashqaridagi ilk musobaqasi boʻlishi kerak edi. Biroq, u musobaqalarda qatnashmagan chunki Olimpiada oldidan, 2008-yil 4-iyun kuni Ahdyar, o'ziga siyosiy boshpana soʻrash uchun Italiyaning Formia shahridagi mashgʻulotlardan gʻoyib boʻlgan. Keyin uning qayerdaligi nomaʼlum boʻlganWhere Is the Afghan Female Runner? TIME, 2008-06-09. 2008-yil 10-iyulda u boshpana izlash uchun Norvegiyaga ketayotgani maʼlum boʻlganFears ease after missing Afghan athlete found , TimesOnline, July 10, 2008.

Afgʻonistonning Qoʻshma Shtatlardagi elchixonasi maʼlum qilishicha, u Olimpiadaga tayyorgarlik koʻrayotganida Ahdyor „konservativ qoʻshnilarining har kuni masxara qilishlari, uning feʼl-atvori haqidagi shafqatsiz mish-mishlar va hatto ekstremistlar tomonidan oʻlim tahdidlariga duchor boʻlgan“ va shu sababli olimpiadaga qatnashmasdan musobaqani tark etgan.

Mehboba Ahdyor Xitoyda boʻlib oʻtadigan olimpiada oʻyinlari davomida musulmon roʻmolini kiyishni rejalashtirgan: „Xitoyda boʻlib oʻtadigan musobaqalarda qatnashganimda roʻmolimni yechmayman, chunki bu roʻmol musulmon ayollarining ramzi hisoblanadi“ deb olimpiada oldidan intervyu bergan edi.

 Shuningdek 

Robina Muqimyor Afgʻoniston uchun Olimpiadada qatnashgan birinchi ayol, 2004-yil

 

Turkum:Yashayotgan insonlar
Turkum:2008-yilgi yozgi Olimpiya oʻyinlari yengil atletikachilari
Turkum:1989-yilda tugʻilganlar
Nefrokalsinoz

Nefrokalsinoz – buyrak toʻqimalarida kaltsiy sulfatning choʻkishidir. Choʻkma epiteliyda, buyrak kanalchalarining boʻshligʻida va buyrakning interstitsial toʻqimalarida sodir boʻladi va surunkali tubulointerstitial nefritga olib keladi. Bu kasallik koʻp hollarda faqat klinik jihatdan buyrak halqasida siydik toshlarining paydo boʻlishi yoki surunkali buyrak etishmovchiligi tufayli namoyon boʻladihttps://eurecamed.com.ua/ru/services/nephrocalcinosishttps://medcentr-sochi.ru/urolog/nefrokalcinoz.html.
 Sabablari 
Sabablari kaltsiy almashinuvining buzilishi, ilgari shikastlangan buyrak toʻqimalarining „kalsifikatsiyasi“, amiloidoz yoki plazmatsitoma doirasidagi konlar, shuningdek, sut-ishqoriy sindromi va uzoq muddatli giperfosfaturiya ham boʻlishi mumkinhttps://medcentr-endomedlab.ru/zabolevanija/nefrokalcinoz-u-vzroslyh-i-detej.html.
 Tasniflash 
Sogʻlom buyrak toʻqimalarida birlamchi shakllarhttps://cyberleninka.ru/article/n/nefrokaltsinoz-u-detey.

Oldindan shikastlangan buyrak toʻqimalari bilan ikkilamchi shakllar, yaʼni quvurli nekroz, amiloidoz, sarkoidoz yoki koʻp miyelomdan keyin, shuningdek, immobilizatsiyadan keyin;

Medullar shakli, buyraklar medullasida, 90% dan koʻprogʻida

 1-toifa buyrak tubulyar atsidoz

 Giperoksaluriya

Kaliyni yoʻqotadigan tubulopatiyalar (masalan, Burnett sindromi) yoki magniyni yoʻqotish

 Gipofosfatemik raxit

 Gipofosfataziya

 Fankoni sindromi

 Gipervitaminoz D

 Medullar shimgichli buyrakhttp://24radiology.ru/sistema-organov-mochevydeleniya/nefrokaltsinoz/https://gvmrussia.ru/handbook-of-diseases/the-kidneys,-urinary-tract,-prostate/nephrocalcinosis.html.

 Terapiya 
Davolash dastlab siydik oqimini (diurez) koʻpaytirish orqali yoki bifosfonatlar yoki kalsitonin bilan, keyin esa asosiy sababiga yaʼni giperkalsemiyaga qarshi qaratilganhttps://www.kliniki.uz/vse-bolezni/Bolezni-ochepolovoy-sistemy/nefrokalycinoz.
 Yana qarang 
Buyrak tubulyar atsidoz

Buyrak tosh kasalligi

 

Turkum: Kasalliklar
Turkum: Tibbiyot
Turkum: Urologiya
Turkum: Nefrologiya
Ayshe Dittanova

Ayshe Dittanova (1918-yil 27-fevral – 2015-yil-15 noyabr) – qrim aktrisasi, Qrim-tatar drama teatrini qayta tiklash tashabbuskori. Ukrainada xizmat koʻrsatgan artist (1993).

 Yoshligi va taʼlimi 
Ayshe Dittanova 1918-yil 27-fevralda Derekoʻy (hozirgi Qrimning Yalta shahri tarkibiga kirgan qishloq) qishlogʻida tugʻilgan. 1933-yilda Dittanova Simferopol teatr kollejini tamomlagan. Oʻqishni tugatgach, u Qrim drama teatri truppasida ishlay boshladi.

 Faoliyati 
1937-yilda SSSRda Qrim tatarlariga qarshi qatagʻonlar boshlandi va Dittanovaning opa-singillari „xiyonat“da ayblanib oʻldirildi. Barcha qiyinchiliklarga qaramay, Dittanova unga kichik epizodik rollar berilgan boʻlsa ham, teatrni tark etmadi. Uning "Bogʻchasaroy fontani" spektaklidagi roli Dittanovaning sahnadagi faoliyatidagi eng muhimi hisoblanadi.

1938-yilda Dittanova Qrim-tatar teatrida ishlagan Mejit Asanovga turmushga chiqdi va ular ikki qiz va bir oʻgʻilni tarbiyalashdi.

Ikkinchi jahon urushi boshlanganda, Dittanova boshqa sahna aktyorlari bilan birga Qrimda askarlar uchun namoyishlar oʻtkazgan va 1944-yilda u Tojikistonning Leninobod shahriga yuborilgan. U yerda 1946-1951 yillarda Leninobod rus drama teatrida teatr aktrisasi sifatida faoliyatini davom ettirdi. SSSRning totalitar siyosati tufayli Dittanovaga, boshqa qrim-tatar aktyorlari singari, milliy sanʼat bilan shugʻullanishga ruxsat berilmagan.

1989-yilda Dittanova Qrimga qaytib keldi va darhol Qrim-tatar teatrini tiklash ustida ishlay boshladi. Teatr qayta tiklangach, Dittanova 1990-yildan 1996-yilgacha u yerda ishladi.

1993-yilda Dittanova madaniyat rivojiga qoʻshgan katta hissasi uchun Ukrainada xizmat koʻrsatgan artist unvoniga sazovor boʻldi. 1996-yildan u Nyu-Yorkda yashagan. U Qrimga bir necha bor tashrif buyurgan va 2010-yilda Simferopoldagi Qrim-tatar kutubxonasida ijodiy uchrashuvda ishtirok etgan.

2014-yilda u BMTning Nyu-Yorkdagi shtab-kvartirasida qrim-tatarlar deportatsiyasining 70 yilligiga bagʻishlangan marosimda nutq soʻzlagan.

 

Turkum:2015-yilda vafot etganlar
Turkum:1918-yilda tugʻilganlar
Turkum:Qrim-tatarlar
Turkum:Alifbo boʻyicha aktrisalar
Oʻzbekiston Respublikasi Uy-joy kodeksi

Uy-joy kodeksi — fuqarolar, yuridik shaxslar, davlat boshqaruv organlari va mahalliy davlat hokimiyati organlarining uy joy bilan bogʻliq boʻlgan ijtimoiy munosabatlarni tartibga soladi. Ushbu holatlardan kelib chiqib aytish mumkinki, uy-joy huquqi deganda, huquq subyektlarining turar joylarga nisbatan mulk huquqi, fuqarolarning turar joylarda istiqomat qilishlari va davlat organlarining turar joy sohasidagi vakolatlari bilan bogʻliq munosabatlarni tartibga soluvchi huquq normalari yigʻindisi tushuniladi. Ayrim mutaxassislar uy-joy huquqining mustaqil roli mavjud emas, shu sababli u fuqarolik huquqining kichik sohasi, deb hisoblashadi. Biroq uy-joy huquqining O'zbekiston Respublikasi huquq tizimidagi mustaqil kompleks huquq sohasi sifatida eʼtirof etish maqsadga muvofiqdir. Uy-joy huquqi huquq sohasi sifatida fuqarolarning uy-joyga boʻlgan huquqlarini taʼminlash sohasidagi munosabatlarni tartibga soluvchi huquqiy normalar va institutlar tizimidir. Huquq sohasi sifatida uy-joy huquqining predmeti boʻlib, uy-joy munosabatlari, yaʼni fuqarolarning uy-joyga boʻlgan huquqlarini taʼminlash bilan bogʻliq boʻlgan ijtimoiy munosabatlar hisoblanadi.
 Tarixi va tuzilishi 
Oʻzbekiston Respublikasining Uy joy kodesksi 1998-yil 24-dekabrda qabul qilingan va 1999-yil 1-apreldan kuchga kirgan. Kodeksga soʻngi marta 2021-yil 21-aprelda (Oʻzbekiston Respublikasining OʻRQ-683-sonli Qonuni bilan) oʻzgartirish kiritilgan. Uy joy kodeksi 11 boʻlim, 14 bob va 141 moddadan iborat.
 Uy-joy qonunchilik bilan tartibga solinadigan munosabatlar 
Uy-joy toʻgʻrisidagi qonunchilik fuqarolar, yuridik shaxslar, davlat boshqaruv organlari va mahalliy davlat hokimiyati organlarining quyidagi masalalar boʻyicha munosabatlarini tartibga soladi:
 turar joylarga mulk huquqi, egalik qilish va foydalanish huquqining yuzaga kelishi, amalga oshirilishi, oʻzgarishi hamda bekor boʻlishi;
 uy-joy fondini hisobga olish;
 uy-joy fondini saqlash, qarash va taʼmirlashni taʼminlash;
 fuqarolarning uy-joy huquqlariga rioya etilishi va uy-joy fondidan maqsadli foydalanish ustidan nazorat qilish.
 Uy-joy huquqining tamoyillari 
Uy-joy huquq oʻzining asosiy tamoyillariga ega. Uy-joy huquqining tamoyillari deganda, uy-joy huquqiy tartibga solishning asosiy qoidalari tushuniladi va ularga quyidagilar kiradi:
 turar joyning daxlsizligi;
 turar joydan oʻzboshimchalik bilan mahrum qilishga yoʻl qoʻyilmasligi;
 turar joy tanlash huquqining erkinligi:
 uy-joy fondidan foydalanishga ruxsat etilishi;
 uy-joy fondidan maqsadli foydalanish.

 

Turkum:Oʻzbekiston Respublikasi kodekslari
Turkum:Kodekslar
Turkum:Oʻzbekiston Respublikasi qonun hujjatlari
Oʻzbekiston Respublikasi Soliq kodeksi

Soliq kodeksi — soliqlar va yigʻimlarni belgilash, joriy etish va bekor qilishga, hisoblab chiqarish hamda toʻlashga doir munosabatlarni, shuningdek soliq majburiyatlarini bajarish bilan bogʻliq munosabatlarni tartibga soladi. Iqtisodiy nuqtai nazardan soliqlar pul munosabatlari tizimidan iborat boʻlib, ular vositasida, bir tomondan, yuridik va jismoniy shaxslar oʻrtasidagi munosabatlar, ikkinchi tomondan, davlat bilan davlat mablagʻlarini shakllantirish boʻyicha munosabatlar amalga oshiriladi. Soliq munosabatlarida subyektlar soliq to'lovchilar,soliq organlari,vakolatli organlar kiradi.Soliq to'lovchilar esa mazkur kodeksda keltirilgan talablarga muvofiq soliqlarni to'laydigan jismoniy va yuridik shaxslar bo'ladi.Soliqlar hisobiga davlat moliyaviy resurslarining asosiy qismi shakllantiriladi, ular davlat budjetiga kelib tushadi va jamiyat ehtiyojlari uchun foydalaniladi. Soliqlar davlat budjetining daromad qismiga oʻtkaziladigan, yuqori qonunchilik hokimiyat organlarining hujjatlariga asosan yuridik shaxslar va fuqarolar tomonidan begʻaraz, muayyan miqdorda va belgilangan muddatlarda umumdavlat ehtiyojlarini qondirish uchun toʻlanadigan majburiy toʻlovdir. Soliqlarning yuridik mohiyatini tashkil etuvchi eng muhim xususiyatlar soliq toʻlovlarining begʻarazligi, bu toʻlovlarning majburiyligi, ularni joriy etish va undirib olish tartibi, soliqning aniq miqdorini hamda uni amalga kiritishning aniq muddatini belgilashdan iborat. Soliqlarga fiskal, ragʻbatlantirish, tartibga solish va qayta taqsimlash funksiyalari xosdir. Soliq toʻlovchilar, soliq agentlari va vakolatli organlar soliq munosabatlarining subyektlari hisoblanadi. Soliq solish obyekti deb soliq toʻlovchida soliq yoki boshqa majburiy toʻlov hisoblab chiqarilishi va (yoki) toʻlanishi yuzasidan majburiyat keltirib chiqaruvchi mol-mulk, harakat, harakat natijasiga aytiladi.
 Tarixi va tuzilishi 
Oʻzbekiston Respublikasining Soliq kodesksi 1997-yil 24-aprelda qabul qilingan va 1998-yil 1-yanvardan kuchga kirgan. Kodeksiga soʻngi martta 2021-yil 21-aprelda (Oʻzbekiston Respublikasining OʻRQ-683-sonli Qonuni bilan) oʻzgartirish kiritilgan. Soliq kodesksi 21 boʻlim, 72 bob va 483 moddadan tashkil topgan.
 Soliq kodeksi prinsiplari 
 majburiylik;
 aniqlik;
 soliq organlarining soliq toʻlovchilar bilan hamkorligi;
 adolatlilik;
 soliq tizimining yagonaligi;
 oshkoralik;
 soliq toʻlovchining haqligi prezumpsiyasi prinsiplariga asoslanadi.
 

Turkum:Oʻzbekiston Respublikasi kodekslari
Turkum:Oʻzbekiston Respublikasi qonun hujjatlari
Turkum:Kodekslar
GameSpy

GameSpy Industries Inc. 1999-yil Mark Surfas tomonidan yaratilgan onlayn o`yin xizmatlari bilan shug`ullanadigan kompaniya.Mark Surfas Quake uchun QSpy nomli ko`p o`yinchilik server brauzeri yaratayotganda GameSpy nomi ostida o`zining yangi yaratilgan kompaniyasi GameSpy Industries Inc. orqali shaxsiy litsenziya oldi.Bu kompaniyaning qo`lida yana va videoo`yinlar haqida ma`lumot beruvchi vebsayti bor.

2014-yil 4-martda GameSpy IGN bilan birlashdi.Bu hodisa internet tarixidagi eng katta ko`ngilochar media va xizmatlar ko`rsatuvchi kompaniyalardan biri bo`ldi.ComScore tadqiqotiga ko`ra IGN va GameSpy vebsaytlari birgalikda 25 million doimiy kuzatuvchilarga ega bo`ldi va 2004-yil yanvar oyida 1 milliardga yaqin sahifa kuzatuvlarga erishdi.IGN/GameSpy foydalanuvchilarga bepul va pullik xizmatlarning keng spektrini taklif etdi.Kompaniyaning GameSpy Arcade match yaratuvchi xizmati o`zining sanoat tizimida yetakchilikda qilar edi.

Mark Yung,IGN ning bosh direktori endi IGN bilan birga GameSpy ga ham bosh direktor bo`ldi.Mark Surfas,GameSpy ning avvalgi bosh direktori qo`shma kompaniyaning bosh maslahatchi xizmat ko`rsata boshladi.Qo`shma kompaniyaning nomi IGN Entertainment Inc. Bo`ldi. Va uning shtab kvartirasi Kaliforniya, Brisbeynga ko`chirildi.

2012-yil Avgust oyida GameSpy Industries Inc.(GameSpy vebsaytiga javobgar bo`lgan shirkat) Glu Mobile tomonidan IGN dan sotib olindi.Shu yilning dekabr oyida bir qancha eski o`yinlar uchun serverlarini foydalanuvchilarni ogohlantirmay o`chirib tashladi,va bu holat ko`pchilik foydalanuvchilarning g`azabini keltirdi.2014-yil Aprel oyida Glu Mobile GameSpy ning barcha xizmatlari va vebsaytini shu yilning 31-may kunida o`chirib tashlashini, buning sababi qilib Glu ning shaxsiy xizmatlariga ko`proq e`tibor berish ekanligini aytib o`tishdi.
:
Oʻzbekiston Respublikasi Budjet kodeksi

Budjet kodeksi — O‘zbekiston Respublikasining budjet tizimi budjetlarini shakllantirish, tuzish, koʻrib chiqish, qabul qilish, tasdiqlash, ijro etish, davlat tomonidan mablagʻ jalb qilish va budjet toʻgʻrisidagi qonunchilik ijrosini nazorat qilish sohasidagi munosabatlarni tartibga soladi. Budjet kodeksi toʻgʻridan-toʻgʻri amal qiladigan qonun hujjati boʻlib, u qonunchilik bazasining va uni huquqiy qoʻllash tizimining yagonaligini taʼminlaydi. Budjet tizimi barcha darajadagi budjetlar, davlat maqsadli jamgʻarmalari budjetlari va budjet tashkilotlarining budjetdan tashqari jamgʻarmalari, budjet tizimi budjetlarini tuzish va tashkil etish prinsiplari, ular oʻrtasida budjet jarayoni mobaynida yuzaga keladigan oʻzaro munosabatlar yigʻindisini oʻzida ifodalaydi. Moliya yili uchun budjet tizimi budjetlarini shakllantirish, tuzish, koʻrib chiqish, qabul qilish, tasdiqlash va ijro etish Oʻzbekiston Respublikasining milliy valyutasi — so‘mda amalga oshiriladi. Budjet hujjatlari va budjet hisobotlarining shakllari, budjet tasnifi yagona boʻlishi hamda budjet tizimi budjetlarining daromadlari va xarajatlarini shakllantirish hamda ijro etish, budjet hisobini yuritish va budjet hisobotini tuzishning yagona tartibidir.
 Tarixi va tuzilishi 
Oʻzbekiston Respublikasining Budjet kodesksi 2013-yil 26-dekabrda qabul qilingan va 2014-yil 1-yanvardan kuchga kirgan. 12-dekabr kuni Oliy Majlis Senatining o‘n uchinchi yalpi majlisining birinchi kunida senatorlar ilk bor qabul qilinayotgan O‘zbekiston Respublikasining Budjet kodeksini tasdiqlagan va Soliq kodeksiga o‘zgartirish va qo‘shimchalar kiritish to’g’risidagi qonunni ma’qullagan. Qonun matni „Xalq soʻzi“ gazetasida eʼlon qilingan. Kodeksga soʻngi marta 2021-yil 21-aprelda (Oʻzbekiston Respublikasining OʻRQ-683-sonli Qonuni bilan) oʻzgartirish kiritilgan. Budjet kodeksi 9 boʻlim, 28 bob va 192 moddadan tashkil topgan.
 Budjet tizimi prinsiplari 
Budjet tizimi quyidagi prinsiplarga asoslanadi:
 budjet tizimining yagonaligi;
 budjet tizimining Oʻzbekiston Respublikasi maʼmuriy-hududiy tuzilishiga muvofiqligi;
 budjet tizimi budjetlarining balansliligi va oʻzaro bogʻliqligi;
 budjet tizimi budjetlari daromadlarini prognoz qilish va xarajatlarini rejalashtirish;
 budjet tizimi budjetlari mablagʻlaridan foydalanishning aniq yoʻnaltirilganligi va maqsadlilik xususiyati;
 budjet tizimi budjetlarining mustaqilligi;
 budjet tizimi budjetlari mablagʻlaridan foydalanishning natijadorligi;
 kassaning yagonaligi;
 budjet jarayoni ishtirokchilarining javobgarligi;
 ochiqlik.

 

Turkum:Oʻzbekiston Respublikasi kodekslari
Turkum:Kodekslar
Turkum:Oʻzbekiston Respublikasi qonun hujjatlari
Suxotskaya Xanna

Xanna Stanislava Suxotskaya  – Polsha siyosatchisi, 1992-1993-yillarda Lex Valesaning prezidentligi davrida Polsha Respublikasining 5-bosh vaziri sifatida faoliyat koʻrsatgan.

 Hayoti 
Xanna konstitutsiyaviy huquq boʻyicha yetuk mutaxassis boʻlgan. 1980-yillarda u Demokratik partiyadan Polsha Xalq Respublikasi Seymiga aʼzo boʻlgan.

1991-yilda Xanna Demokratik ittifoqdan Seymga saylangan edi.

1992-yilda u bosh vazir etib saylandi. Bunday yuqori lavozimda ayol kishining paydo boʻlishi kutilmagan hodisa edi. Biroq, Suxotskayaning muvaffaqiyati koʻp jihatdan uning siyosiy spektrning ikkala tomoniga: oʻngga ham, chapga ham tayanishi bilan bogʻliq edi.

1992-yil iyun oyida Yan Olshevskiy kabineti isteʼfoga chiqqanidan soʻng, ichki ishlar vaziri Antoni Macerevich tomonidan PPR Xavfsizlik xizmatining bir qator maxfiy aʼzolari fosh qilinganidan soʻng, baʼzilar Suçokka kabineti goʻyoki Polshani noqonuniy taʼqib qilish bilan bogʻliq deb daʼvo qila boshladilar.

Suxotskayaning soʻl qarashlari va abortga qarshi qatʼiy pozitsiyasi uni parlamentdagi koʻpchilik, jumladan, oʻzining Demokratik Ittifoqi, Xristian milliy ittifoqi va Liberal-demokratik Kongressni oʻz ichiga olgan uch partiyali koalitsiya manfaatlariga xizmat qilish uchun ideal nomzodga aylantirdi.

1997-yildan 2000-yilgacha u Yerji Buzek hukumatida adliya vaziri va bosh prokurori lavozimida faoliyat koʻrsatgan.

 Muqaddas Taxt 
2001-yil dekabr oyida Suxotskaya Polshaning Muqaddas Taxtdagi elchisi etib tayinlandi va Vatikandagi Pontifik ijtimoiy fanlar akademiyasining aʼzosi boʻlgan (uning nomzodi 1994-yil 19-yanvarda Papa Ioann Pavel II tomonidan tasdiqlangan). 2002-yil oktyabr oyidan boshlab u bu ishni Malta ordeni uchun elchilik faoliyati bilan birlashtirdi.

2014-yil aprel oyida Suxotskaya Rim papasi Fransisk tomonidan papaning voyaga etmaganlar boʻyicha komissiyasiga tayinlangan 8 ayol orasida boʻlgaan.

Xanna Suxotskaya Madrid klubi va Jahon yetakchi ayollar kengashi aʼzosi sifatidafaoliyat olib borgan.

 Oilasi 
Otasi – Jozef Suxotskiy.

Onasi – Vanda Bonchkovskaya.

Opasi – Eljbyeta.

Turmush qurmagan, bolalari yoʻq.

 

Turkum:Ayol
Turkum:Alifbo boʻyicha siyosatchilar
Turkum:1946-yilda tugʻilganlar
Turkum:Vazirlar
Oʻzbekiston Respublikasi Iqtisodiy protsessual kodeksi

Iqtisodiy protsessual kodeks — iqtisodiy sudlar tomonidan odil sudlovni amalga oshirish jarayonida vujudga keladigan ijtimoiy munosabatlarni tartibga solishga qaratilgan normalar yigʻindisi. Iqtisodiy sud ishlarini yuritish toʻgʻrisidagi qonunchilik buyruqqa, daʼvo ishini yuritishga oid va alohida toifadagi ishlarni koʻrib chiqish tartibini belgilaydi. Iqtisodiy protsessual huquq, garchi boshqa huquq sohalari kabi qadimiy va tarixiy boʻlmasa ham bugungi kunda odil sudlov tizimida oʻz oʻrniga va oʻziga xos protsessual mexanizmga ega. Iqtisodiy protsessual huquq oʻzining konstitutsiyaviy asoslariga ega va bu asoslar Oʻzbekiston Respublikasi Konstitutsiyasida oʻz ifodasini topgan. Iqtisodiy protsessual huquq predmeti doirasida qamrab olinayotgan munosabatlar, eng avvalo, tadbirkorlik subyektlari oʻrtasidagi tadbirkorlik faoliyatini amalga oshirish bilan bogʻliq nizolarni hal etish, mamlakatimiz iqtisodiyoti sohasida vujudga keladigan iqtisodiy nizolarni hal etish va mamlakatimiz iqtisodiyotini boshqarish jarayonida vujudga keladigan munosabatlar hisoblanadi.
 

Turkum:Oʻzbekiston Respublikasi kodekslari
Turkum:Kodekslar
Turkum:Oʻzbekiston Respublikasi qonun hujjatlari
Five Go to Mystery Moor

„Five Go to Mystery Moor“ (1954-yilda nashr etilgan) — Enid Blyton tomonidan yozilgan, „Mashhur beshlik“ turkumidagi o'n uchinchi roman.

 Syujeti 
George va uning amakivachchasi Anne kapitan Johnsonning chavandozlik maktabida o'qiydi. George maktabda Henrietta bilan raqobatlashadi. Bolalar Henriettani „Henry“ deb atashar edi. Annening akalari Julian va Dick qizlarga qo'shilish uchun kelishadi va dastlab Henrini o'g'il bola deb adashtirishadi, bu esa Georgeni jahlini chiqaradi.

Bolalar Mystery Moor nomli kimsasiz joyga borishga qaror qilgan lo'lilar guruhiga duch kelishadi. Keksa temirchi bolalarga lo'lilar o'tmishda blacksmith oilasi tomonidan boshqariladigan temir yo'lni qanday qilib topganliklari, buning natijasida oila a'zolarining sirli ravishda g'oyib bo'lib ketgani haqida gapirib beradi.

Mashhur beshlik lo'lilarni qirg'oqqacha kuzatib boradi va ular kontrabanda orqali olib kelingan Amerika banknotlarini olish bilan shug'ullanganliklarini aniqlaydilar. Banknotlarning soxta ekanligi ma'lum bo'ladi. George va Anne lo'lilar tomonidan asirga olinadi va g'orda saqlanadi, ammo Henry va William Uilyam ularni qutqarishadi. Sniffer ismli lo'li bola ularning qochishiga yordam beradi. George unga minnatdorchilik sifatida qizil velosiped beradi.

 Qahramonlar 

 1. Julian
 2. Dick
 3. Anne
 4. Georgina („George“)
 5. Timmi (Georgening iti)
 6. Henrietta („Henri“)
 7. Sniffer
 8. Liz (Snifferning iti)
 9. Kapitan Johnson
 10. Johnson xonim
 11. William
 12. Lo'lilar (shu jumladan Snifferning otasi)

 

 

 Enid Blyton veb-sayti
 Enid Blyton jamiyati sahifasi

Turkum:Romanlar
Book of Nursery and Mother Goose Rhymes

Book of Nursery and Mother Goose Rhymes — Marguerite de Angeli muallifligidagi rasmlardan iborat kitob. 1954-yilda nashr etilgan. 1955-yilda illyustratsiyalari uchun Caldecott Honor mukofotiga sazovor boʻlgan.
Yangi Kaledoniyada Islom

Yangi Kaledoniyada Islom diniga eʼtiqod qiluvchilar ozchilikni tashkil etib, aholining 2,6% yoki 6357 kishisi musulom. Jamiyat asosan etnik yavadan iborat, va birinchi navbatda fransuz va arab yoki indonez tillarida gapiriladi, bu ular va Avstraliya va Fijidagi qoʻshni Anglofon musulmon jamoalari oʻrtasida lingvistik boʻshliqni keltirib chiqaradi. Numea shahrida islom markazi, Bourailda esa Jazoir-Kaledoniyaliklarga xizmat koʻrsatadigan boshqa bir markaz mavjud.

 Tarixi 
Yangi Kaledoniyadagi birinchi musulmonlar orasida 1872-yilda u yerga yuborilgan jazoirlik mahbuslar, undan keyin indoneziya, somali va arab ishchilari bor ediR. G. Crocombe (2007). Asia in the Pacific Islands: Replacing the West. editorips@usp.ac.fj. pp. 375-. ISBN 978-982-02-0388-4. Retrieved 24 August 2012..

Assotsiatsiya des Musulmans de Nouvelle Caledonie (Yangi Kaledoniya musulmonlari uyushmasi) 1975-yilda tashkil etilgan boʻlib, avvalgi tashkilot oʻrnini bosdi.

 

Turkum:Mamlakatlar boʻyicha Okeaniyada Islom
Turkum:Yangi Kaledoniyada din
Al-Bagʻoviy tafsiri

thumb| Arab tilidagi „Tafsir al-Bagʻoviy“ning toʻrt jildli toʻplami (Dor al-Maʼrefa nashri, Livan).
Al-Bagʻoviy tafsiri (Maʼlim at-Tanzil nomi bilan ham tanilgan) — Husayn b. Mas’ud al-Bagʻoviy (vaf. 1122), at-Saʼlabiy (vaf. 1035) tomonidan Tafsir at-Talabiyning qisqartmasi sifatida yozilgan. U, odatda, rivoyatga asoslangan tafsir kitoblaridan biri sifatida tasniflanadi, chunki u sahobalar va tobeinlardan koʻplab rivoyatlarni toʻplagan va taqdim etgan. Kitob birinchi navbatda 11 ishonchli rivoyat zanjiriga tayanadi, al-Bagʻoviy oʻz asarining muqaddimasida ularni tilga oladi. Hozirda u toʻrt va sakkiz jildda mos ravishda Livan nashrida va Qohira nashrida mavjud.

 Nashrlar 

 Al-Bagʻoviy tafsiri (arabcha) bilan tanishing

 Yana qarang 

 Sunniy kitoblar roʻyxati

 

Turkum:Sunniy tafsirlar
Gʻarbiy Sahroi Kabirda Islom

right|thumb|234x234px| Daxladagi masjid
Markaziy razvedka boshqarmasi World Factbook maʼlumotlariga koʻra, musulmonlar Gʻarbiy Sahroi Kabir aholisining deyarli 100 foizini tashkil qiladi.

 Yana qarang 

 Mamlakat boʻyicha Islom

 

Turkum:Gʻarbiy Sahroi Kabirda Islom
Kakos (Kiling) orollarida Islom

thumb|263x263px| Kakos (Kiling) orollaridagi Home orolida joylashgan masjidning tepasidagi yorqin sariq minora.

Kakos (Kiling) orollarida Islom asosiy dinidir. 2016-yilga koʻra, aholining 75% musulmon edi.

Musulmon aholisining koʻpligi Kakos (Kiling) orollariga va etnik malay va indoneziyalik Rojdestvo oroliga olib kelingan ishchilarning koʻchishi bilan bogʻliq. Ikki aholi yashaydigan Kakos (Kiling) orollari aholisi odatda Gʻarbiy oroldagi etnik yevropaliklar (taxminan 120 kishi) va Home orolidagi etnik malaylar (taxminan 500 kishi) oʻrtasida boʻlingan.

Orolning asosiy musulmon tashkiloti Kakos Kiling orollari Islom kengashidir.

Orollarda uchta masjid bor, ulardan eng oxirgisi meros roʻyxatiga kiritilgan West Island masjididir.

 Yana qarang 

 Avstraliyada Islom

 

 

 Persatuan Islom Pulu Kokos
Turkum:Kakos (Kiling) orollarida Islom
25-sonli masjid

25-sonli masjid Newarkdagi (New Jersey shtati) sobiq Islom Millati (NOI) masjidi boʻlib, unga vazir Louis Farraxan (Louis X) va James Russell McGregor (James 3X) raislik qilgan iqtibos kerak .

 Tarixi 
Newarkdagi Janubiy Orange prospekti 257-uyda joylashgan bino dastlab Viktoriya teatri, vodevil teatri uchun qurilgan. Keyinchalik u Kongress teatri sifatida tanilgan iqtibos kerak .

1958-yilda 25-sonli masjid New Jersey shtatining Newark shahrida ochilgan birinchi Islom xalqi masjidi boʻlgan.

Malcolm X 1959-yil sentyabrida Afrika safaridan qaytgach, bu masjid aʼzolariga uy loyihalarini koʻrsatgan iqtibos kerak . Malcolm Xning oʻldirilishida ishtirok etgan erkaklar masjid bilan aloqador boʻlgan, jumladan, uning qotilligida ayblangan 3 kishi va ayblanmagan ikkita qoʻshimcha sheriklari bor. 1973-yil 7-sentyabrda masjid James Russell McGregor (James Shabazz) dafn marosimi oʻtkaziladigan joy edi. Unda 3000 dan ortiq kishi qatnashgan.

Hozir u Muhammad Newark masjidi sifatida tanilgan iqtibos kerak .
 

Turkum:New Jerseyda islom
Turkum:20-asr masjidlari
Turkum:Louis Farraxan
Musulmonlar jamoat markazi

Musulmonlar jamoat markazi — Illinoys shtatining Chikago shahrida joylashgan masjid. U 1969-yilda tashkil etilgan muhim ahamiyatdagi masjidlardan biri hisoblanadi.

 Yana qarang 

 Illinoys shtatidagi masjidlar roʻyxati
 Qoʻshma Shtatlardagi Islom
 Islom tarixining xronologiyasi
 Amerikadagi masjidlar roʻyxati
 Masjidlar roʻyxati
 Amerika Qoʻshma Shtatlaridagi masjidlar roʻyxati
 

 

 

Turkum:Koordinatalar Vikimaʼlumotlarda
Turkum:1969-yilda qurilgan masjidlar
Turkum:Illinoysdagi masjidlar
Nur masjidi (Virgin orollari)

Nur masjidi — Amerika Qoʻshma Shtatlari Virgin orollaridagi Saint-Thomas, Charlotte Amalie shahridagi masjid.

 Tarixi 
Masjid dastlab 1978-yilda Muhammad masjidi sifatida hududdagi birinchi masjid sifatida qurilgan. Keyinchalik uning nomi Nur masjidi deb oʻzgartirilgan.

 Yana qarang 

 Amerika Qoʻshma Shtatlari Virgin orollaridagi din
 

Turkum:Koordinatalar Vikimaʼlumotlarda
Turkum:1978-yilda qurilgan masjidlar
Turkum:Shimoliy Amerikadagi masjidlar
Henrietta Ónodi

Henrietta Ónodi (1974-yil 22-mayda tugʻilgan) — vengriyalik sportchi. 1992- va 1996-yilgi olimpiya oʻyinlari ishtirokchisi. 1992-yilda oltin va kumush medalni qoʻlga kiritganHenrietta Ónodi Archived 2013-09-24 at the Wayback Machine. sports-reference.com. 1997-yilda faoliyatini yakunlagandan soʻng, Amerika Qoʻshma Shtatlariga koʻchib ketgan. Amerikalik sportchi Jimbo Haley bilan turmush qurgan va amerika fuqaroligini olgan. 2010-yilda Henrietta Ónodi nomi Xalqaro gimnastika shon-shuhrat zaliga kiritilganHenrietta Ónodi. ighof.com.

 Faoliyati 
Gimnastika jamoatchiligi orasida „Heni“ nomi bilan ham tanilgan. Ónodi 1978-yilda gimnastika bilan shugʻullana boshlagan. 1986-yilda xalqaro musobaqalarda ilk marta ishtirok etgan. 1988-yilgi olimpiya oʻyinlarida juda yosh boʻlganligi sababli ishtirok eta olmagan. 1989-yilda Vengriya terma jamoasi safida jahon chempionatida ishtirok etgan.

Keyingi bir necha yil davomida Ónodi koʻplab musobaqalarda medallarni qoʻlga kiritgan. 1990-yilgi Yevropa chempionatida uchinchi oʻrinni egallagan. 1990-yilda Henrietta Ónodi Yaxshi niyat o‘yinlari va jahon chempionatida uchinchi oʻrinni egallagan. 1991-yilgi Jahon chempionatida kumush medalga sazovor boʻlgan. Ammo aynan shu chempionatda jarohat ham olgan. Mazkur jahon chempionatida jamoaviy bahslarda 8-oʻrinni egallagan Vengriya terma jamoasi 1992 yilgi olimpiya oʻyinlarida ishtirok etish huquqini qoʻlga kiritgan.

1992-yilda Barselonada oʻtkazilgan olimpiya oʻyinlarida Ónodi 30 yil vaqt oraligʻida olimpiya oltin medalini qoʻlga kiritgan birinchi vengriyalik ayol gimnastikachiga aylandi. Finalda bosh sovrin uchun ruminiyalik Lavinia Miloșoviciga qarshi bahs olib borgan.

1992-yilda Parijda oʻtkazilgan jahon chempionatida 2 yoʻnalish boʻyicha oltin va kumush medalni qoʻlga kiritgan. 1991-yilda esa Indianapolisda oʻtkazilgan jahon chempionatida faqat bir yoʻnalishda kumush medalni qoʻlga kiritgan.
 

Turkum:Yashayotgan insonlar
Turkum:1974-yilda tugʻilganlar
Turkum:Webarxiv andozasi wayback i
Umar ibn al-Xattob masjidi

Umar ibn al-Xattob masjidi yoki Kyurasao Islom markazi — Kyurasao shtatining Villemstad shahridagi masjid.

 Tarixi 
1963-yilda Plantersrustning sobiq mulkini masjidga aylantirish uchun qurilish boshlangan. U hukumat yordamisiz, lekin Saudiya Arabistoni, Liviya, Trinidad va Tobago musulmonlarining xayriyalari bilan qurilgan. Kyurasaodagi musulmonlarning aksariyati Livan millatiga mansub. 1965-yilda qurilish tugallangan va masjid 1966-yil 1-mayda gubernator Cola Debrot tomonidan rasman ochilgan.

 Arxitekturasi 
Masjid 200 nafar namozxonga moʻljallangan. Minora balandlikka egaTurkum:CS1 Dutch-language sources (nl).

 Yana qarang 

 Niderlandiya Antil orollarida islom
 

 

 
Turkum:Koordinatalar Vikimaʼlumotlarda
Turkum:Markaziy Amerikadagi masjidlar
Turkum:1965-yilda qurib bitkazilgan masjidlar
Umar masjidi va Kosta-Rika shahridagi Islom markazi

Umar masjidi va Kosta-Rika Islom markazi  — Kosta-Rikaning San-Xose shahridagi masjid.

 Tarixi 
Masjid qurilishi mamlakatga kelgan falastinlik muhojirdan boshlangan. 1990-yillar boshida u va boshqa 14 kishi uning uyiga yigʻilib, masjid qurishga qaror qilishgan. Ular, shuningdek, mahalliy hamjamiyatdan moliyaviy yordam soʻrash uchun Panamaga borishgan. Masjid nihoyat 2002-yilda qurib bitkazilgan.

 Faoliyatlari 
Masjidda arab va ispan tillarida islomiy matnlar toʻplami boʻlgan kutubxona mavjud. Shuningdek, u mahalliy aholi uchun islomiy taʼlim boʻyicha darslar oʻtkazadi.

 Yana qarang 

 Kosta-Rikada Islom
 

 

 
Turkum:Koordinatalar Vikimaʼlumotlarda
Turkum:2002-yilda qurilgan masjidlar
Turkum:Kosta-Rikadagi masjidlar
Turkum:Markaziy Amerikadagi masjidlar
Turkum:Kosta-Rikada islom
ASJA oʻgʻil bolalar kolleji

ASJA oʻgʻil bolalar kolleji — Trinidad va Tobagoning San-Fernando shahridagi musulmon oʻrta maktabi. 1960-yilda Trinidaddagi masjidlar va maktablarni boshqaradigan musulmon tashkiloti Anjuman Sunnat ul jamoat uyushmasi (ASJA) tomonidan tashkil etilgan.

 Imkoniyatlari 
thumb| ASJA Oʻgʻil bolalar kolleji Skinner Parkdan
Ushbu muassasada quyidagilarni oʻz ichiga oladi:

 Axborot texnologiyalari laboratoriyasi
 Biologiya/fizika laboratoriyasi
 Kimyo laboratoriyasi
 Sanʼat xonasi
 Masjid
 Auditoriya
 Kriket amaliyoti hududi
 Basketbol maydoni
 Voleybol maydoni
 Kutubxona

 

 

 Rasmiy veb-sayt
Turkum:Koordinatalar Vikimaʼlumotlarda emas
Turkum:Karib dengizidagi Islom maktablari
Turkum:Trinidad va Tobagodagi maktablar
The Muslim Weekly

The Muslim Weekly — Londonda nashr etiladigan musulmon gazetasi. Bu Buyuk Britaniyadagi musulmonlar uchun birinchi haftalik gazeta edi

 Tavsifi 
The Muslim Weekly 2003-yilda ochilgan. SNS Media Ltd tomonidan nashr etilgan, Ahmad Abdulmalik va Muhammad Shohid Alam tomonidan asos solingan. Londonda joylashgan boʻlib, u har juma kuni chop etiladi va Buyuk Britaniya musulmonlariga ichki va xalqaro yangiliklar, diniy, ijtimoiy va sport hisobotlari, sharhlar, tahririy maqolalar va oʻquvchilar uchun xatlar sahifasini taqdim etadi.

The Muslim Weekly oʻrtacha 40 000 tirajga ega

 

 

 Rasmiy bosh sahifa 
Turkum:Londonda nashr etiladigan gazetalar
Turkum:2003-yilda tashkil etilgan gazetalar
Turkum:Isomiy media
Turkum:Islomga oid saytlar
Turkum:Birlashgan Qirollikda nashr etiladigan haftalik gazetalar
Turkum:Birlashgan Qirollikda nashr etiladigan islomiy gazetalar
Ottava masjidi

Ottava masjidi Kanadaning Ontario shtati Ottava shahridagi masjid.

 Tarixi 
Masjidning tashkil etilishi 1973-yilda eʼlon qilingan va 1977-yilda tashkil etilgan boʻlib, u Ottavadagi eng qadimgi masjidga aylangan.

 Arxitekturasi 
Masjid arxitektor Gʻozi Anvar Asad tomonidan loyihalashtirilgan. Masjid ikki qavatdan iborat boʻlib, 700 nafargacha namozxonni sigʻdira oladi. Uning minorasi 35 metr balandlikda joylashgan. Masjidda kutubxona, majlis zallari, bolalar markazi va tadbir zallari ham mavjud. Bu yerda Ottava musulmonlar uyushmasining shtab-kvartirasi ham joylashgan.

 Yana qarang 

 Kanadada Islom
 

Turkum:Koordinatalar Vikimaʼlumotlarda
Turkum:Ontariodagi masjidlar
Turkum:1977-yilda qurilgan masjidlar
Hizb Vaid

Hizb Vaid  — Hizb ut-Tahrirdan ajralib chiqqan islomiy tashkilot. Unga Muhammad Shouayki rahbarlik qiladiAl-Muhajiroun in the UK: an Interview with Sheikh Omar Bakri Mohammed The Jamestown Foundation.

 

Turkum:Islomchilik
Ahat jomʼe masjidi

Ahat jomʼe masjidi (; ) — Ukrainaning Donetsk shahrida joylashgan jamoat masjididir. Masjid mahalliy mafiya rahbari Axat Bragin sharafiga nomlangan va minoralaridan biri Rinat Axmetov nomi bilan atalgan. Bu Donbass havzasida Sovet Ittifoqi qulagandan keyin qurilgan birinchi masjiddir. De-yure Ukrainada joylashgan boʻlsa-da, masjid hozirda tan olinmagan Donetsk Xalq Respublikasi nazorati ostidagi hududda joylashgan.

Ahat jomʼe masjidi va Ukraina islom universitetining rasmiy ochilishi 1999-yil 3-sentyabrda boʻlib oʻtgan,

 Yana qarang 

 Ukrainada Islom
 

Turkum:1999-yilda qurib bitkazilgan masjidlar
Turkum:Koordinatalar Vikimaʼlumotlarda
Turkum:Volga tatarlari
Turkum:Ukrainadagi masjidlar
Akkavuk masjidi

Akkavuk masjidi  — Nikosiyaning Akkavuk kvartalidagi minorasiz masjid, hozirda Shimoliy Nikosiyada joylashgan. Masjid 1902-yilda oʻrta asrlarga oid kichik ibodatxona yoki cherkov oʻrnida qurilgan. Bu yerda kichikroq masjid 1895-yilda qurilgan. 16-asr uslubidagi qolipli arkli derazali asl binoning apsisi saqlanib qolingan, ammo hozirda bunday izlarning barchasi olib tashlangan"A Description of the Historic Monuments of Cyprus" by George Jeffery, Architect. Publ. Government Printing Office, Nicosia, 1918..

Masjid kesma toshdan yasalgan boʻlib, toʻrtburchak shaklga ega. Uning old tomonida uchta oʻtkir arka bor va taʼmirlashda arklar orasidagi boʻshliq shisha bilan qoplangan. Kirish eshigi qarshisidagi janubiy devorda mehrob va uning yonida yogʻochdan yasalgan minbar joylashganNicosia Turkish Municipality website https://web.archive.org/web/20131219021036/http://lefkosabelediyesi.org/english/historical_places/historical_place_1.htm archived Dec 2013, retrieved on 7 August 2015.. Masjidda Britaniya hukmronligi davrida ham favvora boʻlgan.

Masjid 132 m 2 maydonga ega boʻlib, 188 nafar namozxonni oʻzida sigʻdira oladi.

 Yana qarang 

 Kiprda Islom
 

Turkum:Koordinatalar Vikimaʼlumotlarda
Turkum:1902-yilda qurilgan masjidlar
Turkum:Nikosiyadagi masjidlar
Cabot Rea

Cabot Rea – sobiq amerikalik muxbir va televideniye yangiliklari boshlovchisidir. U Ogayo shtatining Kolumbus shahridagi NBC ning filiali boʻlmish WCMH da tungi boshlovchi boʻlganhttps://en.wikipedia.org/wiki/NBChttps://en.wikipedia.org/wiki/WCMH-TV.

1978-yilda Rea Ogayo shtatining Westerville shahridagi Otterbein kollejini musiqa yoʻnalishi boʻyicha tamomlagan. U Ogayo shtatining Newark shahrida musiqadan dars bergan va Wilson Junior maktabida ikki marta yil oʻqituvchisi boʻlgan. Shuningdek, professional qoʻshiqchi va aktyor, Rea Camelot spektaklida gastrollarda boʻlgan va Ogayo Light Opera kompaniyasida bosh bariton sifatida faoliyat yuritgan.

1985-yilda Rea WCMHda dam olish kunlari sport borasida, doimiy esa bekat muxbiri sifatida ish boshlagan va Ogayo shtatining Lancaster shahridagi tuzatish muassasasi boʻlgan Camp Reams haqidagi badiiy hikoyasi uchun Emmy mukofotiga sazovor boʻlgan. 2015-yil 14-oktyabrda, Rea 2015-yil dekabr oyi oxiriga kelib NBC4 News telekanalida ishlashni yakunlashini eʼlon qilgan. U 30 yil davomida u yerda ishlagan edi.

Rea qisqa vaqt davomida WWHO ning Kolumbusdagi filiali boʻlgan UPN da tungi yangiliklar uchun bosh boshlovchi boʻlib ishlagan. U Otterbein kollejida radio va televideniye ijrochiligidan dars bergan. Rea 1986-yildan yaqin kunlargacha Miss Ogayo tanlovining boshlovchisi boʻlib ishlagan.

Reaning Heather ismli xotini va uchta farzandi bor: Josh, Meredith va Cassie.
 

Turkum:Amerikalik jurnalistlar
Turkum:Yashayotgan insonlar
Al-Ogʻa masjidi

Al-Ogʻa masjidi , Haxi Husayn masjidi va Ahmet Ogʻa masjidi nomi bilan ham tanilgan. Kosovodagi va butun Bolqon mintaqasidagi eng qadimgi masjiddir. U Dragash yaqinida joylashgan boʻlib, 1289-yilda qurilgan.

1995-yilda Dragash shahridagi Islom jamoati kengashiga koʻra, ular Suriya Arab Respublikasining Halab shahri muftiyligi tomonidan rasmiy hujjatni olishgan, unda Al-Ogʻa ismli oila Halabdan sobiq Yugoslaviyaning Mlika deb nomlanuvchi hududidan, koʻchib kelgani aniq koʻrsatilgan. Bu oila, mazkur hujjatga koʻra, 1095-yilda koʻchib kela boshlagan va bu koʻchish 1291-yilgacha davom etgan. Masjid 1822-yilda Ahmad ogʻa tomonidan qayta tiklangan.

Ushbu masjid Kosovoning janubiy qismida joylashgan boʻlib, oʻz tarixi davomida jamiyat va yaxshi niyatli odamlarning koʻngilli xayriyalari tufayli bir necha bor rekonstruksiya qilingan. Hali ham faol va juda yaxshi jamoat masjidi boʻlib, ayniqsa, juma namozi vaqtida koʻplab namozxonlar tashrif buyuradi.

 Yana qarang 

 Kosovo arxitekturasi
 Kosovoda islom
 Kosovoda din
 

Turkum:Dragash
Turkum:Kosovodagi masjidlar
Ali Posho masjidi (Sarayevo)

Ali Posho masjidi (bosniyan tili:Ali-pašina džamija) — Bosniya va Gertsegovinaning Sarayevo shahridagi masjid. U 1560—1561-yillarda Usmonli davlat arbobi, Usmonli imperiyasining Bosniya Eyaletida gubernator boʻlib ishlagan Sofu Hadim Ali Poshoning 1560-yil sentyabridagi vafotidan soʻng merosi yoki abadiy vaqifi sifatida qurilgan.

 Tavsifi 
Masjid mumtoz Usmonli meʼmoriy uslubida qurilgan. Bir gumbaz namoz maydonini, uchta kichikroq gumbaz esa monastirni qoplaydi. Masjidning nisbati uni Bosniya va Gertsegovinadagi eng katta gumbazli masjidga aylantiradi. Majmua hududida maqbara joylashgan. Unda ikkita sarkofagi bilan — Arad zindonlarida halok boʻlgan Gajret faollari Avdo Sumbul va Behdzet Mutevelichlar qabri bor. Ali Posho masjidiga 1990-yillar boshidagi Bosniya urushi paytida serb kuchlari tomonidan zarar yetkazilgan, ayniqsa gumbaziga katta ziyon yetganState Commission for Gathering Facts on War Crimes in the Republic of Bosnia and Herzegovina, Bulletin no. 1, Sarajevo, October 1992. Masjidning eng soʻnggi taʼmirlanishi 2004-yilda sodir boʻlgan va 2005-yil yanvar oyida Milliy yodgorliklarni saqlash komissiyasi Ali Posho masjidini Bosniya va Gertsegovina milliy yodgorliklari roʻyxatiga kiritish toʻgʻrisida qaror qabul qilganBosna i Hercegovina Komisija/Povjerenstvo za Ocuvange Nacionalnih Spomenika, January 2005.

 Yana qarang 

 Bosniya va Gertsegovinada islom
 Bosniya va Gertsegovinadagi masjidlar roʻyxati
 

Turkum:Koordinatalar Vikimaʼlumotlarda
Turkum:16-asr masjidlari
Turkum:Sarayevodagi masjidlar
Turkum:Bosniya va Gertsegovinadagi Usmonli masjidlari
Alay Bek masjidi

Allajbegi masjidi  — Albaniyaning tarixiy madaniy yodgorligi, Burim (Allajbegi), Dibër okrugida joylashgan. Masjid 1578-yildan oldin qurilgan. U 1970-yilda Madaniyat yodgorligiga aylantirilgan.
 

Turkum:Koordinatalar Vikimaʼlumotlarda
Turkum:Albaniyadagi masjidlar
Turkum:Albaniyadagi Usmoniy masjidlar
Kripto-islom

Kripto-islom oʻzini boshqa eʼtiqodda deb eʼtirof etish bilan birga Islomga yashirincha amal qilish. Kripto-islomga amal qiladigan odamlar „kripto-musulmonlar“ deb ataladi. Bu soʻz asosan inkvizitsiya davridagi (masalan, Moriskolar va Saraceni hamda ularning Aljamiadodan foydalanishi) ispan musulmonlari va Sitsiliya musulmonlariga nisbatan ishlatilgan. Portugaliya imperiyasining Uzoq Sharqqa tomon kengayishi va Ispaniya imperiyasining Lotin Amerikasidan Filippinga qadar tarqalishi munosabati bilan Filippin musulmonlari va Portugaliya musulmonlari ham inkvizitsiyaga duch kelgan. Mashhur holatlardan biri ispanlar bosib olgan Molukka orollari|Molukkalik Alexo de Kastro boʻlib, u Meksika inkvizitsiyasidan oldin qitʼadan uzoqda kripto-islom uchun sudlangan.

 Tarixiy misollar 

Quyida baʼzi tarixiy misollar keltirib oʻtilgan. 16-asrda ispaniyalik kripto-musulmon Ahmad ibn Qosim al-Hajariy Ispaniyadan Marokashga qochishni qanday uyushtirgani va Iso haqidagi katoliklarning fikrlarini rad etgan kitoblar yozgan. Kitob Ispaniyadagi kripto-musulmonlar hayotiga oid tafsilotlarni ham oʻz ichiga olgan. Keyinchalik Marokashning Ispaniyadagi elchisi boʻlgan.

Ispaniyada musulmonlarni taʼqib qilish mazmunida chiqarilgan Oran fatvosi kripto-musulmonlarga diniy majburiyatlarda oʻz eʼtiqodlarini yashirish va muayyan vaziyatlarda shariat majburiyatlarini yengillashtirish boʻyicha koʻrsatmalar bergan.

16-asrdan 18-asrning oxirigacha Rossiyada mahalliy musulmonlar hukumat tomonidan tez-tez taʼqibga uchragan. Buning natijasida nasroniylikni majburan qabul qilish holatlari kuzatilgan. Bu davrlarda yangi dinni qabul qilganlar yashirincha islom dinida eʼtiqod qilishda davom etishgan. Rossiya musulmonlarga oʻz eʼtiqodlarida qolishga ruxsat berganidan soʻng, ularning koʻpchiligi Islomga qaytgan.

 Yana qarang 

 Kripto-xristianlik
 Kripto-iyudaizm
 Oran fatvosi
 Taqiya

 

 

 
 Rustam Shukurov, "The Crypto-Muslims of Anatolia," in Anthropology, Archeology and Heritage in the Balkans and Anatolia or The Life and Times of F.W. Hasluck (1878-1920), ed. David Shankland, Istanbul: Isis, 2004, volume 2, pages 135–158.

Turkum:Kripto-islom
Turkum:Islomni qabul qilish
Turkum:Moriskolar
Altun-Alem masjidi

Altun-Alem masjidi (Oltin marvarid masjidi) — Serbiyaning Novi Pazar shahrida joylashgan masjid.

 Tarixi 
Altun-Alem masjidini 16-asrning birinchi yarmida meʼmor Muslihudin Abdugʻani qurdirgan„Sve o Altun-alem džamiji“. Ras.rs. 30. 1. 2011. Archived from originala on January 16, 2016. Retrieved August 21, 2015..

 Yana qarang 

 Serbiyada Islom
 Islom arxitekturasi
 Masjidlar roʻyxati
 

Turkum:Gumbazli masjidlar
Turkum:Serbiyadagi masjidlar
Turkum:16-asr masjidlari
Turkum:Serbiyada Usmoniylar arxitekturasi
Al-Andalus masjidi

Al-Andalus masjidi  — Ispaniyaning Andalusiya hududi, Malaga shahridagi Arroyo del Kuarto mahallasida joylashgan masjid.

 Tuzilishi 
Masjid 4000 kvadrat metr maydonga ega boʻlib, biri erkaklar va biri ayollar uchun ikkita kirish eshigiga ega. Unda bolalar bogʻchasi, 200 oʻrinli auditoriya, uchta namozxona, oʻquv xonalari, kutubxona va arab tili darslari mavjud. U oʻzida 1000 kishini sigʻdira oladi, bu uni Yevropadagi eng yirik masjidlardan biriga aylantirganWebislam, La mezquita de Málaga proyecta su belleza sobre la ciudad, 17/04/2005.

Masjid minorasining balandligi 25 metrni tashkil qiladiDiario Sur, El hijo del rey Fahd financia las cenas de más 300 fieles en el mes de ramadán, 02/09/2008..

 Galereya 

 

Turkum:Koordinatalar Vikimaʼlumotlarda
Turkum:Ispaniyadagi sunni masjidlar
Dor az-Zahro

Dor az-Zahro Qumda ochilgan birinchi ayollar shia seminariyasi. Unga buyuk oyatulloh Muhammad Kazem Shariatmadoriy asos solgan. Seminariya 1973-yilda Muhammad Kozimga tegishli Dor at-Tabligʻ havzasi tarkibida ochilganMichael M. J. Fischer, Iran: From Religious Dispute to Revolution, Wisconsin: University of Wisconsin Press, 2003, p.84ff..

1975-yilga kelganda Dor az-Zahroda tahsil olayotgan qizlar soni 150 nafarga yetib, ularga erkak oʻqituvchilar parda ortidan dars berganMichael M. J. Fischer, Iran: From Religious Dispute to Revolution, Wisconsin: University of Wisconsin Press, 2003, p.84..

Muhammad Kazem Shariatmadoriy va Humayniy o‘rtasidagi kelishmovchilik tufayli seminariya yopilgan va Shariatmadoriy uy qamog‘iga olingan.

Dor az-Zahroni Fotima Aminiy boshqargan. Dor at-Tabligʻ yopilgandan keyin Aminiy Tehronda yana bir qancha ayollar seminariyalarini ochganAzadeh Kian-Thiébaut, “Women’s Religious Seminaries in Iran”, ISIM Newsletter, No. 6, October 2000, p. 23..

 

Turkum:Eronda taʼlim
Turkum:Qom viloyatida taʼlim
Turkum:Islomiy maktablar
Arnaudiya masjidi

Arnaudiya masjidi (Bosniyan tili:Arnaudija džamija), Bosniya va Gertsegovinaning Banya Luka shahridagi katta masjiddir. Masjid 1993-yilda Serb Respublikasi armiyasi tomonidan vayron qilingan, ammo 2024-yilda qayta qurilib, qayta ochilganBanja Luka u Snu  — site visited 2006-12-04. Arnaudiya Bosniya va Gertsegovina milliy yodgorliklarini saqlash komissiyasi tomonidan Milliy yodgorlik sifatida belgilangan.

 Tarixi 
Masjid 1595-yilda Bosniya Eyaleti moliya vaziri Hasan Defterdar davrida qurdirilgan.

Masjid rasman 2024-yilning may oyida qayta ochildi.

 Yana qarang 

 Bosniya va Gertsegovinada islom
 Bosniya va Gertsegovinadagi masjidlar roʻyxati
 

 

 panoramio.com
Turkum:Koordinatalar Vikimaʼlumotlarda
Turkum:1594-yilda qurilgan masjidlar
Turkum:Bosniya va Gersegovinada Islom
Arab Ahmet masjidi

Arab Ahmet masjidi Shimoliy Nikosiyaning gʻarbiy Arab Ahmet kvartalida, Shimoliy Kiprda joylashgan. U 16-asr oxirida qurilganThe Arabahmet Mosque, Nicosia, Cyprus. Masjid 1571-yilgi Usmonli qoʻshinlari qoʻmondoni sharafiga nomlanganArabahmet (Arap Ahmet) Mosque in North Nicosia — Cyprus44, the north cyprus guide. Masjid oʻz bogʻida oʻtmishdagi baʼzi muhim shaxslarning qabriga egaArabahmet Mosque, Nicosia, Cyprus, cypnet.co.uk..

 Galereya 

 Yana qarang 

 Kiprdagi masjidlar roʻyxati
 Masjidlar roʻyxati
 

Turkum:Nikosiyadagi masjidlar
Turkum:16-asr masjidlari
Turkum:Kiprdagi Usmoniylar arxitekturasi
As-Salafi masjidi

As-Salafi masjidi, shuningdek, „Salafi masjidi“ yoki „Rayt koʻchasi“ sifatida ham tanilgan, salafiylar masjidi boʻlib, 2002-yilda tashkil etilgan va Birmingemning Kichik Xit hududida, Munts va Rayt koʻchalari kesishmasidan bir necha metr uzoqlikda, Coventry yoʻlining orqasida joylashgan. Masjid bir bino ichida joylashgan boʻlib, roʻyxatdan oʻtgan xayriya va islomiy materiallar nashriyoti Salafi Publications, hamda „SalafiBookstore“ bilan bogʻlangan (bu bilan bogʻliq keng koʻlamli onlayn multimedia platformasi mavjud, masalan, SalafiSounds.com va Sunnah. TV).
Qaygʻu kuni

thumb|Baqi’ qabristoni vayron qilinishidan oldin
thumb|Baqiʼ bugungi kunda

Qaygʻu kuni Saudiya qiroli Abdulaziz ibn Saud tomonidan Madinadagi Baqi’ qabristoni tekislangan kunning baʼzi musulmonlar tomonidan xotirlanishi. Buzish ishlari grigoriy taqvimi boʻyicha 1926-yil 21-aprelda sodir boʻlgan. Oyga asoslangan islom taqvimida Shavvolning 8-chi kuniga toʻgʻri kelgan (Grigoriy kalendariga nisbatan, har yili taxminan 11 kun oldinda surilib turadi). Qabristonda, ayniqsa Shia musulmonlari tomonidan tan olingan va shia islom ilohiyotida mazkaziy rol oʻynaydigan Ahl ul-Bayt, Muhammadning oila aʼzolari, dafn etilgan.

 Yana qarang 
 Saudiya Arabistonidagi ilk islom davriga oid manzilgohlarning vayron qilinishi

 

Turkum:Yubileylar
Turkum:Shialik xotira kunlari
Turkum:Islom atamashunosligi